joelniklaus/EU_Wikipedias huggingface dataset:
Το ανθρωπάκι

Το ανθρωπάκι είναι κινηματογραφική κωμωδία που γυρίστηκε το 1969. Πρωταγωνιστούν οι: Κώστας Βουτσάς, Μάρθα Καραγιάννη και Σπύρος Καλογήρου.

Πλοκή
Ο Ευτύχιος Κοπέογλου, καλοκάγαθος υφασματέμπορος, ερωτεύεται την Κική, που είναι υπάλληλός του. Αφού την πολιορκεί αρκετό καιρό και, ενώ η μητέρα του, η κυρία Πολυξένη, έχει σοβαρές αντιρρήσεις για αυτόν τον δεσμό, τελικά την παντρεύεται.

Όπως, ο Παναγιώτης, ο χασάπης της γειτονιάς, είναι και αυτός ερωτευμένος με την ελαφρόμυαλη Κική, για την οποία έχει άλλα σχέδια, να την κάνει πρωταγωνίστρια του σινεμά. Για τον λόγο αυτό, βάζει μπροστά τα γυρίσματα μιας ταινίας όπου θα πρωταγωνιστεί η Κική, ενώ παραγωγός θα είναι ο ίδιος.

Ο σύζυγος, αν και ζηλεύει πολύ με το ενδεχόμενο να παίξει η γυναίκα του στον κινηματογράφο, τελικά υποχωρεί. Τον περιμένει, όμως, μία έκπληξη, αφού η Κική απαιτεί να κρατήσουν τον γάμο τους κρυφό, για να μην επηρεάσει αυτό το γεγονός την καριέρα της ως ηθοποιού. Ο Ευτύχιος, που αγαπά την Κική, υποχωρεί για μία ακόμη φορά. Τα πράγματα γίνονται ακόμα πιο δύσκολα για τον ζηλιάρη σύζυγο, όταν πληροφορείται ότι το σενάριο της ταινίας απαιτή να παντρευτεί η Κική τον συμπρωταγωνιστή της. Ο γάμος της Κικής και του Ευτύχιου δοκιμάζεται σοβαρά.

Μετά από πολλά ευτράπελα, τα γυρίσματα της ταινίας τελειώνουν, αλλά το εγχείρημα τελικά αποτυγχάνει, αφού το υποτιθέμενο μελόδραμα καταντά κωμωδία επί της οθόνης. Η Κική, που στο μεταξύ έχει μείνει έγκυος, εγκαταλείπει το όνειρο της κινηματογραφικής καριέρας και επιστρέφει μετανιωμένη στον Ευτύχιο, τόσο ως σύζυγος όσο και ως υπάλληλος του καταστήματος.

Διανομή

Παρατηρήσεις

 Η ταινία αποτελεί σάτιρα της Φίνος Φιλμ, η ταινίες της οποίας θεωρούνταν γενικά ποιοτικές, για την πληθώρα φτηνών και πρόχειρων παραγωγών που είχαν κατακλύσει τις ελληνικές αίθουσες κατά την εποχή εκείνη. Ο ιδρυτής και ιδιοκτήτης της εταιρείας, Φιλοποίμην Φίνος, φέρεται εξάλλου να έχει πει: "Εγώ κάνω καλές και κακές ταινίες. Άλλοι κάνουν κάτι πράγματα που δεν είναι ταινίες". 
 Η ταινία κυκλοφόρησε στις αίθουσες τη σεζόν 1969-1970, κάνοντας πρεμιέρα την 1η Δεκεμβρίου 1969  και κόβοντας 368.680 εισιτήρια, ενώ κατατάχθηκε στη 10η θέση ανάμεσα σε 99 ταινίες της ίδιας σεζόν. 
Την καταπιεστική μητέρα του Ευτύχιου (Κώστας Βουτσάς) υποδύεται για μία ακόμη φορά η Μαίρη Μεταξά, διαιωνίζοντας ένα κλασικό κωμικό δίδυμο στην ιστορία του ελληνικού κινηματογράφου. 
 Η Ρίτα Σακελλαρίου ντουμπλάρει τραγουδιστικά τη Μάρθα Καραγιάννη στη σκηνή του τραγουδιού της ταινίας που γυρίζει.

Παραπομπές

Εξωτερικές πηγές
Ιάσων Τριανταφυλλίδης, Ταινίες για φίλημα: ένα αφιέρωμα στον Φιλοποίμενα Φίνο και τις ταινίες του, εκδ. Εξάντας, Αθήνα, 2000, σελ.172
Το ανθρωπάκι στην IMDb
Το ανθρωπάκι στη Φίνος Φιλμ

Ελληνικές ταινίες
Ταινίες του 1969
Ταινίες παραγωγής Φίνος Φιλμ
Ελληνικές κωμικές ταινίες
Ελληνόφωνες ταινίες
Ταινίες σε σκηνοθεσία Γιάννη Δαλιανίδη
Ταινίες με μουσική σύνθεση Μίμη Πλέσσα
Ταινίες σε σενάριο Γιάννη Δαλιανίδη
Ταινίες γυρισμένες στην Ελλάδα
Πανικός (ταινία, 1969)

Το Πανικός είναι μια ελληνική δραματική ταινία δράσης του 1969, σε παραγωγή Φίνος Φιλμ και σε σκηνοθεσία - σενάριο Σταύρου Τσιώλη.

Πλοκή 

Σε αυτήν την ασπρόμαυρη δραματική περιπέτεια, ο Μάρκος Μαράς, ένας πλούσιος και διαζευγμένος άνδρας που επιστρέφει στην Αθήνα από τη Ρόδο όπου είχε πάει για δουλειές πληροφορείται πως έχουν απαγάγει το παιδί του, τον Τασούλη. Η σπείρα του ζητά λύτρα και εκείνος, παρά την αντίθεση της αστυνομίας, συμφωνεί να τα δώσει, αλλά με τη μορφή σημαδεμένων χαρτονομισμάτων, όπως του υποδεικνύει ο αστυνόμος Μακρίδης. Καθώς όμως το παιδί πάσχει από μια σπάνια αρρώστια και πρέπει να του χορηγηθεί ένα φάρμακο μέσα στις επόμενες πέντε ημέρες, ένας μέλος της συμμορίας, που λυπάται το παιδί, βγαίνει προς εύρεση του φαρμάκου και τελικά εντοπίζεται το κρησφύγετο τους.

Διανομή

Παραγωγή 
Η ταινία είναι γεμάτη από σκηνές καταδίωξης με αυτοκίνητα σε όλη την Αθήνα, ακόμα και στην πλατεία Συντάγματος.  Πρόκειται για ένα από τα τελευταία χαρακτηριστικά δείγματα του είδους νουάρ στον παλιό ελληνικό κινηματογράφο. 

Ο σκηνοθέτης έχει πει για την ταινία:«Ο κύριος Φιλοποίμην τότε ήθελε έναν σκηνοθέτη που να μπορεί να μεταφέρει τη δράση και τους γρήγορους ρυθμούς του αμερικανικού κινηματογράφου στον ελληνικό… Έβλεπε τα πάντα, ήταν ενημερωμένος. Του άρεσε τότε μια ταινία του Πίτερ Γέιτς, το ‘Μπούλιτ’. Εξαιτίας του ‘Μπούλιτ’ έκανα τον ‘Πανικό’». Ο Πανικός κυκλοφόρησε για πρώτη φορά στις κινηματογραφικές αίθουσες στις 20 Νοεμβρίου 1969.  Κόβοντας 260.627 εισιτήρια, κατατάχθηκε στην 25η θέση ανάμεσα σε 99 ταινίες της ίδιας σεζόν. 

Το 1969, η ταινία απέσπασε το Βραβείο Καλύτερης Μουσικής (Κώστας Καπνίσης) στο 10ο Φεστιβάλ Κινηματογράφου Θεσσαλονίκης. 

Το 2007, η ταινία προβλήθηκε στο 48ο Φεστιβάλ Κινηματογράφου Θεσσαλονίκης στο πλαίσιο του αφιερώματος Σε σκοτεινούς δρόμους: Το φιλμ νουάρ στον ελληνικό κινηματογράφο.

Παραπομπές

Εξωτερικές πηγές
Ιάσων Τριανταφυλλίδης, Ταινίες για φίλημα: ένα αφιέρωμα στον Φιλοποίμενα Φίνο και τις ταινίες του, εκδ. Εξάντας, Αθήνα, 2000, σελ.167

Ελληνικές ταινίες
Ταινίες του 1969
Ελληνόφωνες ταινίες
Ελληνικές αισθηματικές δραματικές ταινίες
Ελληνικές ταινίες δράσης
Ταινίες με μουσική σύνθεση Κώστα Καπνίση
Ταινίες γυρισμένες στην Ελλάδα
Ταινίες παραγωγής Φίνος Φιλμ
Ελληνικές ασπρόμαυρες ταινίες

Ταινίες γυρισμένες στην Αθήνα
Ο θάνατος θα ξανάρθει (ταινία)

Ο θάνατος θα ξανάρθει είναι μια ασπρόμαυρη αστυνομική περιπέτεια που γυρίστηκε το 1961.

Πλοκή 

Σε μια απομονωμένη έπαυλη στη Λευκωσία, ακούγεται ένας πυροβολισμός μέσα στη νύχτα. Έχει δολοφονηθεί ο ιδιοκτήτης, ο Άγγλος απόστρατος ταξίαρχος Μόρτον. Κύριοι ύποπτοι για τη δολοφονία είναι η κόρη του θύματος, Έλενα, η δεύτερη σύζυγός του, Λίζα, η ανιψιά της με τον αρραβωνιαστικό της, ο γιατρός του θύματος και το υπηρετικό προσωπικό.

Την εξιχνίαση του εγκλήματος αναλαμβάνει για λογαριασμό της αστυνομίας ο επιθεωρητής Φοξ και ο βοηθός του, αστυνόμος Πετρίδης, αλλά την ώρα της ανάκρισης καταφτάνει ο εγκληματολόγος Τηλέμαχος Χριστοφής με τη βοηθό του, Αλίκη Ροσέτη, καθώς επίσης και ο λοχαγός Καραλής, ο οποίος μισούσε θανάσιμα τον νεκρό, ο οποίος και συλλαμβάνεται ως βασικός ύποπτος.

Διανομή 

 Δημήτρης Παπαμιχαήλ - Τιμόθεος Χριστοφής
 Νέλλη Αγγελίδου - Έλενα Μόρτον
 Δέσπω Διαμαντίδου - Λίζα Μόρτον
 Μέλπω Ζαρόκωστα - Αλίκη Ροσέτη
 Θανάσης Μυλωνάς - Αλέξης Μαυρίδης
 Άννα Τάρη - Βέρα Σιμωνίδου
 Ελένη Μαβίλη - Σάρα Μπράουν
 Χρήστος Τσαγανέας - γιατρός
 Βασίλης Διαμαντόπουλος - επιθεωρητής Φοξ
 Βάσος Ανδρονίδης - αστυνόμος Πετρίδης
 Νίκος Μπιρμπίλης - Καράλης
 Λαυρέντης Διανέλλος - κηπουρός

Παραγωγή 
Η ταινία βασίζεται στο ομότιτλο θεατρικό έργο του Νίκου Φώσκολου.  Η πρώτη της προβολή πραγματοποιήθηκε στις 9 Απριλίου 1961.  Κόβοντας 43.658 εισιτήρια, κατατάχθηκε στην 11η θέση ανάμεσα σε 58 ταινίες της ίδιας σεζόν.  Κυκλοφόρησε και με τη μορφή ντιβιντί στις 15 Μαρτίου 2006. 

Πρόκειται για χαρακτηριστικό δείγμα αστυνομικής ταινίας που ακολουθεί το στιλ των βρετανικών μυθιστορημάτων της Άγκαθα Κρίστι.

Παραπομπές

Εξωτερικές πηγές 
Ιάσων Τριανταφυλλίδης, Ταινίες για φίλημα: ένα αφιέρωμα στον Φιλοποίμενα Φίνο και τις ταινίες του, εκδ. Εξάντας, Αθήνα, 2000, σελ.97
Ο θάνατος θα ξανάρθει στη Φίνος Φιλμ

Ελληνικές ταινίες
Ταινίες του 1961
Ταινίες παραγωγής Φίνος Φιλμ
Ελληνόφωνες ταινίες
Ελληνικές ταινίες δράσης
Ελληνικές δραματικές ταινίες
Ταινίες βασισμένες σε θεατρικά έργα
Ταινίες γυρισμένες στην Ελλάδα
Ταινίες με μουσική σύνθεση Αργύρη Κουνάδη
Ταινίες σε σκηνοθεσία Ερρίκου Θαλασσινού
Ελληνικές ασπρόμαυρες ταινίες
Ελληνικές ταινίες μυστηρίου
Ο γόης

Ο γόης είναι κινηματογραφική ταινία που γυρίστηκε το 1969. Πρωταγωνιστούν οι: Κώστας Βουτσάς, Χρόνης Εξαρχάκος, Νόρα Βαλσάμη και Διονύσης Παπαγιαννόπουλος.

Πλοκή 

Ο Μπάμπης (Κώστας Βουτσάς) & ο Αρίστος (Χρόνης Εξαρχάκος), είναι δύο φτωχοί κολλητοί φίλοι που γνωρίζουν & ερωτεύονται δύο αδελφές πλούσιας οικογένειας, την Έλλη (Νόρα Βαλσάμη) και την Λίζα (Μιράντα Μόραλη) και κατόπιν συμφωνίας ο Μπάμπης λέει πως έχει πλούσιο θείο στην Αμερική. Στήνουν κομπίνα νοικιάζοντας μεγάλο επιπλωμένο διαμέρισμα & αρχίζουν ψεύτικη αλληλογραφία με την Νέα Υόρκη απ΄όπου ο Τάσος (ένας τρίτος φίλος που δουλεύει στην Ολυμπιακή) ταχυδρομεί τα "γράμματα του θείου" που γράφουν οι ίδιοι. Όμως, λόγω του χαρακτήρα του, νοιώθει τύψεις γι΄αυτό το ψέμα & διαπιστώνοντας την αγάπη της κοπέλας του θέλει να αποκαλύψει ποιος είναι ενώ ο Αρίστος δεν συμφωνεί. Τελικά ένας θείος (Διονύσης Παπαγιαννόπουλος) εμφανίζεται ξαφνικά και ο Μπάμπης τρελαίνεται, ενώ οι άλλοι δεν καταλαβαίνουν τί συμβαίνει. Τότε ο θείος τους αποκαλύπτει ότι δεν είναι πράγματι θείος του Μπάμπη, αλλά έμαθε την ιστορία από τον Τάσο & θέλει να τον βοηθήσει για να απαλλαχθεί από τις τύψεις που έχει, επειδή παλιότερα αρνήθηκε να βοηθήσει έναν ομώνυμο ανιψιό του όταν αυτός του ζήτησε & ο οποίος τελικά αυτοκτόνησε. Τότε ο Μπάμπης συνέρχεται, ζητάει ως βοήθεια από τον θείο (ο οποίος συμφωνεί) να τον πάρει μαζί του στην Αμερική, ενώ η αποκάλυψη μένει κρυφή από την οικογένεια των κοριτσιών η οποία δίνει τις ευχές της για τους γάμους τους.

Διανομή
 Κώστας Βουτσάς ως Μπάμπης Χριστογιαννακοπουλόπουλος
 Νόρα Βαλσάμη ως Έλλη Μπελίρη
 Χρόνης Εξαρχάκος ως Αρίστος Καραζέρης
 Διονύσης Παπαγιαννόπουλος ως Τζον Κρίστιαν
 Γιώργος Γαβριηλίδης ως Σπύρος Μπελίρης
 Άννα Παϊτατζή ως Χριστίνα Μπελίρη
 Έλσα Ρίζου ως Κατίνα Καραζέρη
 Δημήτρης Καλλιβωκάς ως γιατρός
 Μιράντα Μόραλη ως Λίζα Μπελίρη
 Θόδωρος Κεφαλόπουλος ως ιδιοκτήτης μπιλιαρδάδικου
 Νίκος Κυριακίδης ως γκαρσόνι ζαχαροπλαστείου
 Αρετή Πίτσικα ως Καίτη, φίλη Έλλης
 Χρήστος Στύπας ως αστυνομικός

Πληροφορίες
Η ταινία πραγματοποίησε 356.864 εισιτήρια στην πρώτη της προβολή και έλαβε την 12η θέση σε σύνολο 99 ταινιών της περιόδου.

Παραπομπές

Πηγές 
Ιάσων Τριανταφυλλίδης, Ταινίες για φίλημα: ένα αφιέρωμα στον Φιλοποίμενα Φίνο και τις ταινίες του, εκδ. Εξάντας, Αθήνα, 2000, σελ.166
Γιάννης Σολδάτος, Ιστορία του Ελληνικού Κινηματογράφου, τομ.Δ', εκδ. Αιγόκερως, 1991

Εξωτερικοί σύνδεσμοι

Ελληνικές ταινίες
Ταινίες του 1969
Ταινίες παραγωγής Φίνος Φιλμ
Ελληνικές κωμικές ταινίες
Ταινίες σε σκηνοθεσία Γιάννη Δαλιανίδη
Ελληνόφωνες ταινίες
Ταινίες με μουσική σύνθεση Μίμη Πλέσσα
Ταινίες σε σενάριο Γιάννη Δαλιανίδη
Ταινίες βασισμένες σε θεατρικά έργα
Ελληνικές ασπρόμαυρες ταινίες
Buddy ταινίες
Ταινίες γυρισμένες στην Ελλάδα
Η Παριζιάνα (ταινία)

Η παριζιάνα είναι μια ελληνική μουσική-κωμική ταινία του 1969 σε παραγωγή Φίνος Φιλμ και σε σκηνοθεσία και σενάριο Γιάννη Δαλιανίδη. Πρωταγωνιστούν: η Ρένα Βλαχοπούλου και η Έρρικα Μπρόγιερ. Μαζί τους: ο Κώστας Καρράς, ο Χρόνης Εξαρχάκος, ο Δημήτρης Καλλιβωκάς, ο Βαγγέλης Σειληνός και η Ρία Δελούτση.

Πλοκή

Η Πελαγία (Ρένα Βλαχοπούλου) είναι μια συνοικιακή μοδίστρα από τη Νέα Φιλαδέλφεια. Η αδελφή της, η Ελένη (Έρρικα Μπρόγιερ), την προτρέπει να ανοίξει μια μπουτίκ στο Κολωνάκι. Μαζί με δύο φίλους τους, τον γιεγιέ Βαγγέλη (Βαγγέλης Σειληνός) και τον ζωγράφο Λεωνίδα (Χρόνης Εξαρχάκος), που θέλουν να κερδίσουν την καρδιά της Ελένης, φεύγουν για διαφημιστική φωτογράφιση στη Μύκονο, όπου η Πελαγία αυτοπλασάρεται ως διάσημη μοντελίστ από το Παρίσι.

Στο νησί, η Πελαγία γνωρίζει τον Τζιμ Κούφο (Δημήτρης Καλλιβωκάς), έναν πάμπλουτο Ελληνοαμερικανό, τον οποίο αργότερα παντρεύεται. Στη Μύκονο όμως εμφανίζεται και ο Γιώργος (Κώστας Καρράς), παλιός γνώριμος της Πελαγίας, που έχει βάλει κι αυτός στο μάτι την Ελένη, η οποία και τον ερωτεύεται. Και, ενώ η Ελένη αρνείται να φύγει από το νησί, ο Πελαγία αναγκάζεται να κρύβεται, για να μην την αναγνωρίσουν. Αργότερα, στο ταξίδι του μέλιτος Πελαγίας-Τζιμ, εκείνος πέφτει από έναν γκρεμό την ώρα που προσπαθεί να φωτογραφίσει την Πελαγία. Η Πελαγία επιστρέφει στην Αθήνα ως μαυροφορεμένη χήρα, για να κάνει επίδειξη μόδας στη βίλα ενός πλουσίου (Γιώργος Γαβριηλίδης) που λείπει στο εξωτερικό, αλλά που εμφανίζεται αιφνιδίως, όπως και ο άντρας της που θεωρούσε σκοτωμένο.

Διανομή

Παραγωγή
Αξίζει να σημειωθεί ότι στην παραπάνω ταινία εμφανίστηκε σε μόνο μία σκηνή ο Κώστας Βουτσάς ως κομπάρσος. Η σκηνή όπου εμφανίστηκε είναι στο ξενοδοχείο της Μυκόνου (στο 25 λεπτό και 35 δευτερόλεπτα της ταινίας), τη στιγμή που η Πελαγία τρέχει να ξεφύγει προκειμένου να μην τη δει ο Γιώργος, με αποτέλεσμα να πέσει πάνω και να πατήσει έναν πελάτη του ξενοδοχείου που κάθετε αμέριμνος σε μια πολυθρόνα διαβάζοντας την εφημερίδα του. Αυτός θα σηκωθεί από τη θέση του και θα αναφωνήσει την μοναδική του ατάκα «Αχ! Ο κάλος μου». Για αυτούς που παρατηρούν τις λεπτομέρειες, η Ρένα Βλαχοπούλου δεν πάτησε ποτέ τον Κώστα Βουτσά.

Το σπίτι που υποτίθεται ότι έμεναν η Πελαγία με την Ελένη βρίσκεται στην οδό Κρήτης 28, στη Νέα Χαλκηδόνα.  Τα γυρίσματα του νησιού πραγματοποιήθηκαν πράγματι στη Μύκονο. 

Η Παριζιάνα κυκλοφόρησε για πρώτη φορά στις κινηματογραφικές αίθουσες στις 22 Δεκεμβρίου 1969.  Κόβοντας 554.428 εισιτήρια, κατατάχθηκε στην 6η θέση ανάμεσα σε 99 ταινίες της ίδιας σεζόν.

Παραπομπές

Βιβλιογραφικές πηγές 
Ιάσων Τριανταφυλλίδης, Ταινίες για φίλημα: ένα αφιέρωμα στον Φιλοποίμενα Φίνο και τις ταινίες του, εκδ. Εξάντας, Αθήνα, 2000, σελ.173

Εξωτερικοί σύνδεσμοι
Ταινιοθήκη της Ελλάδας

Ελληνικές ταινίες
Ταινίες του 1969
Ελληνόφωνες ταινίες
Ελληνικές μουσικές κωμικές ταινίες
Ελληνικές αισθηματικές ταινίες
Ταινίες σε σκηνοθεσία Γιάννη Δαλιανίδη
Ταινίες σε σενάριο Γιάννη Δαλιανίδη
Ταινίες με μουσική σύνθεση Μίμη Πλέσσα
Ταινίες γυρισμένες στην Ελλάδα
Ταινίες παραγωγής Φίνος Φιλμ
Η Λίζα και η άλλη

Η Λίζα και η άλλη είναι κινηματογραφική ταινία σε σενάριο Βαγγέλη Γκούφα και σκηνοθεσία Ντίνου Δημόπουλου που γυρίστηκε το 1961. Πρωταγωνιστούν οι: Αλίκη Βουγιουκλάκη, Λάμπρος Κωνσταντάρας και Γιώργος Πάντζας.

Πλοκή 
Η Λίζα (Αλίκη Βουγιουκλάκη) μια μικρή πλανόδια μικροπωλήτρια συλλαμβάνεται από τον ιδιοκτήτη του παλαιοπωλείου (Λαυρέντης Διανέλλος) επειδή έχει κοιμηθεί κρυφά εκεί. Ο δικαστής (Παντελής Ζερβός) την αθωώνει και ο ο Θάνος Κωστόπουλος (Γιώργος Πάντζας), ο νεαρός δικηγόρος που αναλαμβάνει την υπεράσπισή της, την παίρνει και την φιλοξενεί στο σπίτι του, όπου μένει μαζί με δυο φίλους του, τον Στυλιανό (Γιάννης Μαλούχος) και τον Κωνσταντίνο (Βασίλης Μαλούχος).

Η Μίτση (Αλίκη Βουγιουκλάκη), ένα πλουσιοκόριτσο, το σκάει από το σπίτι της προκειμένου να πιέσει τον πατέρα της, Μικέ (Λάμπρος Κωνσταντάρας) να μην την αναγκάσει να παντρευτεί τον Τζον Πεζίκη (Γιώργο Κωνσταντίνου) που της προξενεύει και να δεχθεί για γαμπρό του το αγόρι της, τον Ανδρέα (Γιώργος Λευτεριώτης). Ο πατέρας της την αναζητεί με τη βοήθεια του ντετέκτιβ Πέτρου Βαλδή (Θανάσης Βέγγος) και προσφέροντας αμοιβή για την εύρεσή της. Οι τρεις φίλοι (Θάνος, Στυλιανός & Κωνσταντίνος) ανακαλύπτουν στην εφημερίδα πως η Λίζα μοιάζει εκπληκτικά με την Μίτση και πιστεύοντας πως είναι αυτή την οδηγούν στον Μικέ Γαβριήλογλου στο σπίτι της Μίτσης και τους αναστατώνει. Μετά απο πολλές απροσδόκητες προσπάθειες της Λίζας και του πατέρα της, η Μίτση εμφανίζεται και όλα έχουν αίσιο τέλος. Η Λίζα θα παντρευτεί τον Θάνο και η Μίτση τον Ανδρέα.

Διανομή

Παραγωγή 
Βοηθός σκηνοθέτη ήταν ο νεαρός τότε Παντελής Βούλγαρης. 

Η πρώτη προβολή της ταινίας πραγματοποιήθηκε στις 13 Νοεμβρίου 1961.  Κόβοντας 152.896 εισιτήρια, κατατάχθηκε στην 2η ανάμεσα θέση σε 68 ταινίες της ίδιας σεζόν.  Κυκλοφόρησε και με τη μορφή ντιβιντί στις 15 Μαρτίου 2006.

Παραπομπές

Βιβλιογραφία

Εξωτερικοί σύνδεσμοι
 Η Λίζα και η άλλη  στο Veggos.gr]

Ελληνικές ταινίες
Ταινίες του 1961
Ελληνόφωνες ταινίες
Ελληνικές κωμικές ταινίες
Ταινίες σε σκηνοθεσία Ντίνου Δημόπουλου
Ταινίες με μουσική σύνθεση Μάνου Χατζιδάκι
Ταινίες γυρισμένες στην Ελλάδα
Ταινίες παραγωγής Φίνος Φιλμ
Ελληνικές ασπρόμαυρες ταινίες
Μια τρελλή... τρελλή... σαραντάρα

Το Μια τρελλή... τρελλή... σαραντάρα είναι μια ελληνική κωμική ταινία του 1970, σε παραγωγή Φίνος Φιλμ, σε σενάριο Αλέκου Σακελλάριου και σε σκηνοθεσία Γιάννη Δαλιανίδη.

Πλοκή 

Η Τζένη Πετρομιχάλη (Ρένα Βλαχοπούλου) είναι μία σαραντάρα, χήρα από μεγάλη και πλούσια οικογένεια. Δύο χρόνια η Τζένη πένθησε για τον σύζυγό της αλλά πλέον θέλει να προχωρήσει και να ευχαριστηθεί τη ζωή της. Σε μία από τις εξόδους της με τα αδέλφια της, γνωρίζει με τον Τάκη (Ανδρέας Μπάρκουλης). Ο Τάκης είναι ένας ώριμος και κομψός κύριος, ο οποίος εργάζεται ως βιολιστής σε ένα κέντρο διασκέδασης, όπου συναντιούνται με την Τζένη. Τα αδέλφια της, ο Ορέστης (Γιάννης Μιχαλόπουλος) και η Αιμιλία (Τασσώ Καββαδία) από την άλλη, έχουν διαφορετική γνώμη και προετοιμάζουν το έδαφος, για το συνοικέσιο που έχουν συμφωνήσει με τον κατά πολύ μεγαλύτερό της εφοπλιστή Γεώργιο (Τζώρτζη) Χατζηθωμά (Γιώργος Γαβριηλίδης). Η Τζένη εκμυστηρεύεται τον έρωτά της για τον Τάκη στην φίλη της Καίτη (Μέλπω Ζαρόκωστα), η οποία προσπαθεί με κάθε τρόπο και την καλύπτει στις διάφορες εξορμήσεις της με τον αγαπημένο της. Δυστυχώς όμως τα αδέλφια της δεν αργούν να την καταλάβουν λόγω κάποιων γεγονότων που προκύπτουν. Ο Ορέστης και η Αιμιλία προσπαθούν με κάθε τρόπο να συνετίσουν την Τζένη, σύμφωνα πάντα με τα δικά τους μέτρα και σταθμά, τονίζοντάς της συνεχώς τη θέση που έχουν αυτή και η οικογένειά της στην κοινωνία, αλλά με κανένα αποτέλεσμα. Η ιστορία τελειώνει με την Τζένη να παίρνει τη μεγάλη απόφαση και να τα παρατάει όλα και όλους, προκειμένου να ακολουθήσει την καρδιά της, που την οδηγεί στην Ιταλία μαζί με τον αγαπημένο της.

Διανομή

Παραγωγή και παραλειπόμενα
Πρόκειται για διασκευή του θεατρικού έργου ‘’Σαράντα και…’’’ των Σακελλάριου-Γιαννακόπουλου.

Η Ρένα Βλαχοπούλου αποκάλεσε στα γυρίσματα την Τασσώ Καββαδία “κοκκάλω”, παρατσούκλι που ο Γιάννης Δαλιανίδης αποφάσισε να χρησιμοποιήσει για κείνη σε πολλές σκηνές της ταινίας. 

Η ταινία προβλήθηκε για πρώτη φορά στις κινηματογραφικές αίθουσες στις 13 Απριλίου 1970.  Κόβοντας 360.495 εισιτήρια, κατατάχθηκε 11η ανάμεσα σε 99 ταινίες της ίδιας σεζόν.  Κυκλοφόρησε και με τη μορφή ντιβιντί στις 4 Μαΐου 2010. 

Στην ταινία αντικατοπτρίζονται τα ήθη της εποχής, σύμφωνα με τα οποία ο έρωτας και ο γάμος ταιριάζουν μόνο στους νέους, οι οποίοι οφείλουν να συμπεριφέρονται με σοβαρότητα και κοσμικότητα, διαφορετικά γίνονται γελοίοι στα μάτια της κοινωνίας.

Παραπομπές

Βιβλιογραφικές πηγές
Ιάσων Τριανταφυλλίδης, Ταινίες για φίλημα: ένα αφιέρωμα στον Φιλοποίμενα Φίνο και τις ταινίες του, εκδ. Εξάντας, Αθήνα, 2000, σελ.176

Εξωτερικοί σύνδεσμοι

Ελληνικές ταινίες
Ταινίες του 1970
Ελληνόφωνες ταινίες
Ελληνικές κωμικές ταινίες
Ταινίες σε σκηνοθεσία Γιάννη Δαλιανίδη
Ταινίες σε σενάριο Αλέκου Σακελλάριου
Ταινίες βασισμένες σε θεατρικά έργα
Ταινίες με μουσική σύνθεση Μίμη Πλέσσα
Ταινίες γυρισμένες στην Ελλάδα
Ταινίες παραγωγής Φίνος Φιλμ
Ελληνικές ασπρόμαυρες ταινίες
Ελληνικές αισθηματικές κωμικές ταινίες
Ένα αστείο κορίτσι (ταινία, 1970)

Το Ένα αστείο κορίτσι είναι κινηματογραφική ταινία που γυρίστηκε το 1970 με πρωταγωνίστρια την Αλίκη Βουγιουκλάκη σε σενάριο του Λάκη Μιχαηλίδη και σκηνοθεσία του Τάκη Βουγιουκλάκη.

Πλοκή 
Η Χριστίνα (Αλίκη Βουγιουκλάκη), μια κοπέλα, που εργάζεται σαν κλόουν σε ένα μικρό τσίρκο, γνωρίζει τον ραλίστα Αλέκο (Νίκος Γαλανός), γιο του εφοπλιστή Βενιέρη (Βασίλης Ανδρεόπουλος), αλλά δεν του αποκαλύπτει την επαγγελματική της ιδιότητα, αν και αυτός έχει παρακολουθήσει παράστασή της.

Κάποια στιγμή, η Χριστίνα πιάνει δουλειά στο σπίτι του Αλέκου σαν υπηρέτρια και σύντομα οι δυο τους ερωτεύονται. Μια βραδιά, ο Αλέκος ζητά από τη Χριστίνα να πάει μαζί του σε μια δεξίωση ως λαίδη Γουόρεν, αριστοκράτισσα από την Αγγλία, που επρόκειτο να τον συνοδεύσει κανονικά. Τα πράγματα περιπλέκονται όταν στην ίδια δεξίωση εμφανίζεται η πραγματική λαίδη Γουόρεν (Μέλπω Ζαρόκωστα) και η Χριστίνα αναγκάζεται να επιστρέψει στο τσίρκο.

Ο Αλέκος τη βρίσκει ξανά και την παίρνει μαζί του στο Λονδίνο για να γνωρίσει τον πατέρα του.

Ηθοποιοί 
 Αλίκη Βουγιουκλάκη - Χριστίνα
 Νίκος Γαλανός - Αλέκος Βενιέρης
 Σοφία Ρούμπου - Μόνικα
 Σπύρος Καλογήρου
 Σωτήρης Μουστάκας
 Νίκος Τσούκας - Θωμάς
 Βασίλης Ανδρεόπουλος - πατέρας Αλέκου
 Νίτσα Μαρούδα
 Μέλπω Ζαρόκωστα - λαίδη Γουόρεν
 Τζένη Ζαχαροπούλου
 Πέτρος Λοχαΐτης
Τάκης Χαλάς
Νίκος Απέργης
Άννυ Πασπάτη
Γιούλη Σταμουλάκη

Παραγωγή 
Η ταινία κυκλοφόρησε στις κινηματογραφικές αίθουσες τη σεζόν 1970-1971 κόβοντας 549.614 εισιτήρια και κατατάχθηκε στην 2η θέση ανάμεσα σε 87 ταινίες της ίδιας σεζόν.  Είναι η πρώτη ταινία τα γυρίσματα της οποίας πραγματοποιήθηκαν στο καινούργιο στούντιο της Φίνος Φιλμ στα Σπάτα και η 34η ταινία της Αλίκης Βουγιουκλάκη.  Κυκλοφόρησε και σε μορφή ντιβιντί στις 4 Μαΐου 2010. 

Το μωρό που παίρνει μέρος στη σκηνή του τσίρκου είναι ο γιος της πρωταγωνίστριας, Γιάννης Παπαμιχαήλ. 

Πηγή έμπνευσης για την ταινία αποτέλεσε το ομότιτλο μιούζικαλ, το οποίο μεταφέρθηκε στον κινηματογράφο σε σκηνοθεσία Γουίλιαμ Γουάιλερ με πρωταγωνίστρια την Μπάρμπρα Στρέιζαντ. 

Στο σάουντρακ της ταινίας, με μουσική του Δήμου Μούτση, περιέχεται το γνωστό τραγούδι "Αυτά τα χέρια" που ερμηνεύει ο Μανώλης Μητσιάς.

Παραπομπές

Εξατερικές πηγές 
Ιάσων Τριανταφυλλίδης, Ταινίες για φίλημα: ένα αφιέρωμα στον Φιλοποίμενα Φίνο και τις ταινίες του, εκδ. Εξάντας, Αθήνα, 2000, σελ.177.
Ένα αστείο κορίτσι στη Φίνος Φιλμ

Ελληνικές ταινίες
Ταινίες του 1970
Ταινίες παραγωγής Φίνος Φιλμ
Ελληνικές κωμικές ταινίες
Ταινίες σε σενάριο Λάκη Μιχαηλίδη
Ταινίες γυρισμένες στην Ελλάδα
Ελληνόφωνες ταινίες
Ταινίες σε σκηνοθεσία Τάκη Βουγιουκλάκη
Ιόνιτς

Ιόνιτς, (Ионыч) είναι ο τίτλος ενός διηγήματος του Άντον Τσέχωφ, γραμμένο το 1898. Η πρώτη του μετάφραση στα ελληνικά έγινε από τον Βασίλη Ντινόπουλο, το 1990.

Υπόθεση
Το διήγημα εξελίσσεται στη τσαρική Ρωσία, στα τέλη του 19ου αιώνα.

Ο Ντμίτρι Ιόνιτς, γιατρός σε μια ρωσική επαρχία, φιλοξενείται από την οικογένεια Τουρκίν, τα μέλη της οποίας θεωρούνται τα πιο μορφωμένα και ταλαντούχα άτομα της περιοχής. Με την επίσκεψή του στο σπίτι των Τουρκίν, ο Ιόνιτς έχει την ευκαιρία να απολαύσει την τέχνη σε όλο το μεγαλείο της μετριότητας και της κενότητας της και να βιώσει από πρώτο χέρι την υποκριτική στάση της μεγαλοαστικής τάξης απέναντι στην αξία της. Η οικογένεια επιθυμεί να επιδείξει την κοινωνική της υπόσταση, υπηρετώντας τις συμβάσεις της αριστοκρατίας της εποχής, υπό την επίφαση της τέχνης. Ο Ιόνιτς φεύγει εντυπωσιασμένος από τους Τουρκίν, όχι λόγω του καλλιτεχνικού θεάματος, αλλα εξαιτίας της ομορφιάς της δεκαοκτάχρονης κόρης , Αικατερίνα Ιβάνοβνα. Στο εξής, ο πρωταγωνιστής επισκέπτεται συχνά την οικογένεια, για να δει την κοπέλα, με αφορμή ένα ιατρικό πρόβλημα της μητέρας της (Βέρα Ιωσήφοβνα). Έπειτα από μια ερωτική εξομολόγησή του στο δεκαοκτάχρονο κορίτσι και αφού γίνει αντικείμενο εκμετάλλευσης του νεανικού ενθουσιασμού, της τσαχπινιάς της μικρής, αποφασίζει να της κάνει πρόταση γάμου. Η Αικατερίνα αρνείται την πρόταση, προβάλλοντας τις καλλιτεχνικές τις φιλοδοξίες ως αποτρεπτικό παράγοντα.

Ύστερα από αυτήν την εξέλιξη, ο Ιόνιτς προσγειώνεται βίαια στην καθημερινότητα, στους ανιαρούς ρυθμούς της ρουτίνας του, η οποία μοιάζει δέκα φορές πιο πληκτική μετά την επαφή του με τη νεανική ελευθερία που του προσέφερε η ερωτική του εμπειρία.
Με το πέρασμα των χρόνων και αφού η επαφή των δύο κεντρικών προσώπων είχε πια περιοριστεί στο ελάχιστο, ο Ιόνιτς πηγαίνει για μία τελευταία φορά στους Τουρκίν και έρχεται για τελευταία φορά σε επαφή με την Αικατερίνα Ιωσήφοβνα, η οποία δείχνει διαθέσεις ευγνωμοσύνης για την πρώιμη αγάπη του πρωταγωνιστή. Το πλαίσιο του χώρου και η οπτική επαφή μεταφέρουν τον Ιόνιτς στο χρονότοπο της πρώτης συνάντησης με το δεκαοκτάχρονο τότε κορίτσι. Τα συναισθήματά του όμως  δεν είναι τα ίδια με εκείνα του παρελθόντος και αυτό δεν οφείλεται στα διαφορέτικα χαρακτηριστικά της κοπέλας.

Μετά τη βίαιη ρήξη του εγωισμού του με την απόρριψη της πρότασης γάμου έμαθε να επιβιώνει ελαχιστοποιώντας την έκθεσή του σε περιττά τραύματα, έμαθε να ζει με έναν πεζό ορθολογισμό, στις διατάξεις του οποίου, οποιαδήποτε συναισθηματική επιλογή θα αποτελούσε μεγάλο ρίσκο. Ο Ιόνιτς όμως δεν επιθυμούσε πλέον κάτι τέτοιο. Σταμάτησε να οραματίζεται το ιδεατό του έρωτα, όταν μυήθηκε στην ηθική των μικροαστών, όταν συμβιβάστηκε με αυτήν και αφού αποδέχτηκε τη νίκη της.

Εξωτερικοί σύνδεσμοι 
Διαβάστε το διήγημα εδώ: http://www.ekebi.gr/magazines/flipbook/showissue.asp?file=157603&code=8234, περιοδικό «Νέα Εστία»

Διηγήματα του Αντόν Τσέχωφ
Ρουβήν

Ο Ρουβήν, ή Ρουβίμ, ή Ρουμπίν, ή Ρούμπεν είναι πρόσωπο της Βίβλου που αναφέρεται στην Παλαιά Διαθήκη.

Ο Ρουβήν ήταν ο μεγαλύτερος (πρωτότοκος) γιος του πατριάρχη Ιακώβ που απέκτησε από την Λεία, κόρη του Λάβαν και γενάρχης μιας από τις Δώδεκα φυλές του Ισραήλ της ομώνυμης Φυλής Ρουβήν. Όταν γεννήθηκε ο Ρουβήν, η μητέρα του Λεία μέσα στη χαρά της για την απόκτηση γιου αναφώνησε "ρου-μπεν" (= Ιδού γιος), [μου μ΄ αξίωσε ο Θεός] απ΄ όπου και ετυμολογείται το όνομά του.
Στο βιβλίο της Γέννεσης ο Ρουβήν παρουσιάζεται ως άνθρωπος φλογερός, συμπαθητικός και γενναιόφρων. Όταν τα αδέλφια του πούλησαν τον αδελφό τους Ιωσήφ σε εμπόρους Ισμαηλίτες και Μαδιανίτες για να καταλήξει στην Αίγυπτο, ο Ρουβήν φέρεται να έλειπε σε κοπάδια ζώων που βοσκούσε, χωρίς να μπορέσει ν΄ αποτρέψει την πώληση. Παρά ταύτα και παρότι ήταν πρωτότοκος απώλεσε το δικαίωμα των πρωτοτοκίων στη κυβέρνηση της φυλής και αυτό για την ασέβειά του στη "κοίτη του πατρός" του. 

Ο Ρουβήν διαμένοντας μαζί με την οικογένεια του πατέρα του συνευρέθη με την υπηρέτρια της θείας του Ραχήλ, την Βαλλά με την οποία συνευρέθη αργότερα και ο πατέρας του. Από τη σχέση αυτή του Ρουβήν με την Βαλλά απέκτησε τέσσερις γιους. Κατά μία άποψη είχε προηγηθεί η συνεύρεση του Ιακώβ με την Βαλλά με την οποία απέκτησε δυο γιους τους Δαν και Νεφθαλί, ετεροθαλή αδέλφια του Ρουβήν που κατά τις ραβινικές ερμηνείες θεωρήθηκε αιμομιξία.  
Κατ΄ άλλη όμως εκδοχή σύμφωνα με την Λεία, είχε προηγηθεί η συνεύρεση του Ρουβήν όπου μετά το θάνατο της Ραχήλ ο Ιακώβ συνευρέθη με την Βαλλά (ήδη σύζυγο του Ρουβήν) με σκοπό να εξαναγκάσει τον Ρουβήν σε εξορία όπου και πράγματι ακολούθησε. Μπορεί όμως όλη αυτή η ιστορία να φερόταν ως δικαιολογία για την απώλεια των πρωτοτοκίων, δηλαδή της κληρονομικής κυβέρνησης της όλης οικογένειας, που πέρασε στον τέταρτο γιο του Ιακώβ τον Ιούδα, ενώ η ιερατική ηγεσία (και νομοδιδασκαλία) στον Λευί. 

Ο Ρουβήν φέρεται να έζησε 125 χρόνια. Γιοι του Ρουβήν εκ της Βαλλάς ήταν οι Ενώχ, Φαλλούς, Ασρών καὶ Χαρμί, οι οποίοι ήταν ταυτόχρονα αδέλφια και ανηψιοί των αδελφών του Ρουβήν, Δαν και Νεφθαλί. Ο Ρουβήν τιμάται από την Ορθόδοξη Εκκλησία την Κυριακή των Προπατόρων, πριν από τα Χριστούγεννα

Δείτε επίσης 
 Φυλή Ρουβήν

Πηγές 
 Γέννεση κθ΄(29):32, λ΄(30):14, λε΄(35):22, λζ΄(37):21, 29, 42, μβ΄(42):22, 37, μστ΄(46):9, μθ΄(49):3)
 Μεγάλη Ελληνική Εγκυκλοπαίδεια τομ.ΚΑ΄, σελ.240-241.
 Εγκυκλοπαίδεια Πάπυρος Larousse Britannica τομ.52ος, σελ.256.
 David and Patt Alexander "Το εκπληκτικό Εγχειρίδιο της Βίβλου" , Εκδόσεις Πέργαμος, Αθήνα 1993, σελ.146, 668.

Εξωτερικοί σύνδεσμοι 
 Ρουβήν - Καθημερινά ιστοσελίδα Μελέτης Αγίας Γραφής

Πρόσωπα της Παλαιάς Διαθήκης
Άγιοι της Κυριακής των Προπατόρων
Χριστιανοί άγιοι από την Παλαιά Διαθήκη
Όλμπανι (Νέα Υόρκη)

Το Όλμπανι (αγγλικά: Albany, New York), είναι η πρωτεύουσα της αμερικανικής πολιτείας της Νέας Υόρκης και έδρα της κομητείας Όλμπανι. Η πόλη βρίσκεται 140 χιλιόμετρα βόρεια της Νέας Υόρκης, στη δυτική όχθη του ποταμού Χάντσον, περίπου 15 χιλιόμετρα νότιας της συμβολής του με τον ποταμό Μοχόκ. 

Σύμφωνα με την απογραφή του 2020, το Όλμπανι έχει 99.224 κατοίκους. Η μητροπολιτική περιοχή του Όλμπανι, σύμφωνα με την απογραφή του 2020, έχει 880.381 κατοίκους. Μαζί με τις πόλεις Τρόι, Σενεκτάντι και Σαραντόγκα Σπρινγκς, καθώς και άλλες μικρότερες πόλεις και προάστια, συναποτελούν την ευρύτερη μητροπολιτική περιοχή του Όλμπανι, η οποία έχει συνολικά πληθυσμό 1.170.483 κατοίκους και είναι η τρίτη μεγαλύτερη στην πολιτεία της Νέας Υόρκης, και 48η μεγαλύτερη συνδυασμένη μητροπολιτική περιοχή στις Ηνωμένες Πολιτείες. 

Σημερινή Δήμαρχος του Όλμπανι, είναι η Δημοκρατική Κάθι Σίχαν, από τον Ιανουάριο του 2014.

Ιστορία
Η πόλη ιδρύθηκε ως ολλανδικό οχυρό, το οχυρό της Οράγγης, το 1624. Η αποικία μετονομάστηκε το 1664, όταν πέρασε σε βρετανική κατοχή, σε Όλμπανι, και το 1686 ανακηρύχθηκε πόλη. Το 1797 το Όλμπανι επιλέχθηκε ως η μόνιμη πρωτεύουσα της πολιτείας. Είναι ένας από τους παλιότερους οικισμούς στις αρχικές 13 αποικίες και η παλαιότερη συνεχώς αναγνωρισμένη πόλη στις Ηνωμένες Πολιτείες. 

Η πόλη ήταν τον 19ο αιώνα σημαντικό μεταφορικό κέντρο, προσβάσιμα με ατμόπλοιο μέσω του ποταμού και της διώρυγας Ήρι και σιδηροδρομικώς με τη Βοστώνη και την Νέα Υόρκη. Τη δεκαετία του 1960 κατασκευάστηκε στην πόλη η Εμπάιρ Στέιτ Πλάζα και το κάμπους του πολιτειακού πανεπιστημίου SUNY Albany.

Παραπομπές

Εξωτερικοί σύνδεσμοι 

 

Πόλεις της Νέας Υόρκης
__ΕΥΡΕΤΗΡΙΟ__
Ραγαύ

Ο Ραγαύ (Ραγαῦ), είναι βιβλικό πρόσωπο που αναφέρεται στη Παλαιά Διαθήκη, στο βιβλίο Γένεσης (Γέν. 11:20-23), καθώς και στη Καινή Διαθήκη στο Ευαγγέλιο κατά Λουκά (κεφ:Γ΄:35).

Ήταν γιος του Φάλεκ και της Λόμνα, σύζυγος της Όρα,  πατέρας του Σερούχ και κατ΄ επέκταση προ-προπάππος του Αβραάμ και της Σάρας. Γεννήθηκε και μεγάλωσε στη φημισμένη πόλη Ουρ, νότια της Βαγδάτης, στη Μεσοποταμία, που την κατοικούσαν τότε οι Χαλδαίοι.
Κατά το Μασοριτικό κείμενο που θεωρείται από τους θεολόγους ως πρώτη πηγή της Βίβλου, ο Ραγαύ ήταν 33 ετών όταν γεννήθηκε ο γιος του Σερούχ, από της γέννησης του οποίου φέρεται να έζησε άλλα 206 χρόνια, φθάνοντας έτσι σε ηλικία 239 ετών κατά τον θάνατό του. Κατά την μετάφραση των Εβδομήκοντα στους παραπάνω χρόνους προστίθενται 100 χρόνια και έτσι ο Ραγαύ εμφανίζεται να έζησε 339 χρόνια.

Άξιο προσοχής είναι ότι η ηλικία θανάτου εκ γήρατος από τους απογόνους του Νώε μειώνονται δραματικά σε σχέση με τους παλαιότερους πολυ-αιωνόβιους. Αυτό ερμηνεύεται στις αλλαγές που πρέπει να συνέβησαν στον τρόπο μέτρησης του έτους.

Η Ορθόδοξη Εκκλησία ανακήρυξε τον Ραγαύ Άγιο, τη μνήμη του οποίου εορτάζει την Κυριακή των Προπατόρων, πριν από τα Χριστούγεννα.

Πηγές 

 Γένεση 10:28, 11:1, 20-23 
 David and Patt Alexander "Το εκπληκτικό Εγχειρίδιο της Βίβλου" , Εκδόσεις Πέργαμος, Αθήνα 1993, σελ.135.

Πρόσωπα της Παλαιάς Διαθήκης
Άγιοι της Κυριακής των Προπατόρων
Χριστιανοί άγιοι από την Παλαιά Διαθήκη
Φίλιππος ο Ακαρνάνας

Ως Φίλιππος ο Ακαρνάνας είναι γνωστός  προσωπικός ιατρός του Μ. Αλεξάνδρου. Όταν κάποτε συκοφαντήθηκε ότι θα δηλητηριάσει τον Αλέξανδρο, ο τελευταίος του απέδειξε την εμπιστοσύνη εγχειρίζοντας τη συκοφαντική επιστολή και πίνοντας ταυτόχρονα τo φάρμακο που του έδωσε ο ΦίλιπποςΟ Μέγας Αλέξανδρος: Ευρετήριο Ονομάτων.

Αναφορές

Αρχαίοι Έλληνες ιατροί
Λίμνη Λάδωνα

Η Λίμνη Λάδωνα είναι τεχνητή λίμνη που δημιουργήθηκε έπειτα από κατασκευή φράγματος στον ποταμό Λάδωνα. Βρίσκεται στον νομό Αρκαδίας και αποτελεί τμήμα της λεκάνης απορροής του Αλφειού, παραπόταμος του οποίου είναι ο Λάδωνας. Η έκτασή της είναι 3.048 τ.μ.

Παραπομπές

Εξωτερικοί σύνδεσμοι

Γεωγραφικοί σχηματισμοί της Αρκαδίας
Τεχνητές λίμνες της Πελοποννήσου
Λίμνες της Αρκαδίας
Αλφειός
Λαδωνα λιμνη
Λίμνη Μεταλλείου

Η Λίμνη Μεταλλείου είναι τεχνητή λίμνη που βρίσκεται στον νομό Κιλκίς. Έχει δημιουργηθεί έπειτα από κατασκευή φράγματος στον ποταμό Μέγα Ρέμα, παραπόταμο του Αξιού. Έχει μήκος 2 χλμ και μέγιστο βάθος 35 μέτρα. Βρίσκεται βορειοδυτικά της Πηγής μετά από 10 χιλιόμετρα δασικού δρόμου.

Παραπομπές

Μ
Μ
Γεωγραφία του Κιλκίς
Λίμνη Ασωμάτων

Η Λίμνη Ασωμάτων είναι τεχνητή λίμνη που δημιουργήθηκε έπειτα από κατασκευή φράγματος στον ποταμό Αλιάκμονα το 1985. Η έκτασή της είναι 2,6 τ.χλμ. Το φράγμα Ασωμάτων βρίσκεται 8 χιλιόμετρα νότια της Βέροιας.

Παραπομπές

Α
Α
Λίμνη Λούρου

Η Λίμνη Λούρου είναι τεχνητή λίμνη που δημιουργήθηκε έπειτα από κατασκευή φράγματος στον ποταμό Λούρο. Βρίσκεται στον νομό Πρέβεζας. Η υδροηλεκτρική μονάδα του Λούρου είναι από τις παλαιότερες της Ελλάδας.

Παραπομπές

Τεχνητές λίμνες της Ελλάδας
Λίμνες της Ηπείρου
Διαβόλου κάλτσα

Το Διαβόλου κάλτσα είναι μια κινηματογραφική κωμωδία που γυρίστηκε το 1962 σε σενάριο Πάνου Γλυκοφρύδη και σκηνοθεσία Γρηγόρη Γρηγορίου.

Πλοκή

Ο Θωμάς Σκαρμούτσος (Νίκος Σταυρίδης) και ο Αγαμέμνων Μπουμπούνας (Παντελής Ζερβός), βιοτέχνες κατασκευής μαγιό βρίσκονται σε μεγάλο ανταγωνισμό. Έχουν δυο ανίψια, τη Ρένα (Άννα Φόνσου) και τον Τώνη (Ερρίκος Μπριόλας), που είναι μεταξύ τους ερωτευμένα, κάτι που επιτείνει την μεταξύ τους έχθρα. Η τετραπέρατη Ρένα, γνωστή και με το παρατσούκλι του τίτλου διαόλου κάλτσα, σκαρφίζεται ένα σχέδιο για να καταφέρει να παντρευτεί τον αγαπημένο της. Οι δυο τους εξαφανίζονται και οι θείοι τους τούς αναζητούν μέσω του ντετέκτιβ βαν Γκρέι (Θανάσης Βέγγος), οι έρευνες του οποίου όμως δεν αποδίδουν.

Στο μεταξύ, σε έναν διαγωνισμό που γίνεται για την ανάδειξη του καλύτερου μαγιό της χρονιάς, τα σχέδια του Τώνη αποσπούν το πρώτο βραβείο. Τότε, οι ανταγωνιστές θείοι αναγκάζονται να παραμερίζουν τις διαφορές τους και να συμφιλιωθούν προς χάριν του έρωτα των ανιψιών τους.

Ηθοποιοί
 Άννα Φόνσου  - Ρένα
 Νίκος Σταυρίδης  - Θωμάς Σκαρμούτσος
 Παντελής Ζερβός  - Αγαμέμνων Μπουμπούνας
 Γιάννης Γκιωνάκης  - Λαλάκης
 Θανάσης Βέγγος  - βαν Γκρέι
 Ερρίκος Μπριόλας  - Τώνης Χαντάς
 Τίτα Καλλιγεράκη  - Βέτα
 Νικήτας Πλατής  - Αστερίου
 Σπύρος Κωνσταντόπουλος 
 Λήδα Πρωτοψάλτη 
Μιχάλης Βασιλείου - Νώντας
 Σταύρος Τορνές 
 Αλέκος Κουρής 
Διονυσία Ρώη 
Γιάννης Μαλούχος

Παραγωγή 
Η ταινία προβλήθηκε τη σεζόν 1960-1961 κόβοντας 23.564 εισιτήρια  και κατατάχθηκε στην 21η θέση ανάμεσα σε 58 ταινίες της ίδιας σεζόν. 

Στην ταινία περιέχονται εξωτερικά γυρίσματα στο Παλαιό Φάληρο.

Παραπομπές

Εξωτερικές πηγές
Γρηγόρης Γρηγορίου, εκδ. Αιγόκερως, Αθήνα, 1996, σελ.108-109
Αφίσα της ταινίας
Διαβόλου κάλτσα στην IMDb

Ελληνικές ταινίες
Ταινίες του 1962
Ελληνικές κωμικές ταινίες
Ταινίες σε σκηνοθεσία Γρηγόρη Γρηγορίου
Ταινίες με μουσική σύνθεση Τάκη Μωράκη
Ελληνόφωνες ταινίες
Ελληνικές ασπρόμαυρες ταινίες
Διωγμός (ταινία)

Ο Διωγμός είναι κινηματογραφική ταινία που γυρίστηκε το 1964.

Πλοκή 
Το 1942 σε μια παραλία κάποιου ελληνικού νησιού απέναντι από τις Μικρασιατικές ακτές, μια γυναίκα εντοπίζει έναν νεαρό τραυματία. Πρόκειται για έναν αντιστασιακό που ετοιμαζόταν να φύγει για την Τουρκία. Τον περιθάλπει και τον βοηθά να περάσει απέναντι με μια βάρκα. Πιάνονται, όμως, και κρατούνται σε ένα στρατόπεδο φυγάδων με Τούρκο επικεφαλής. Οι Άγγλοι ζητούν να τον αφήσει ενώ οι Γερμανοί τον διεκδικούν κι αυτοί. Τελικά κατορθώνει να φύγει όμως η γυναίκα –που στο μεταξύ έψαχνε να βρει τον από το 1922 χαμένο γιο της- ανακαλύπτει πως δεν είναι άλλος από τον αξιωματικό που διοικεί το στρατόπεδο των φυγάδων. Καθώς επιχειρεί να τον συναντήσει πυροβολείται από τούρκους στρατιώτες και πέφτει νεκρή.

Ηθοποιοί 

 Βούλα Ζουμπουλάκη - Κατερίνα Ροδέλη
 Πέτρος Φυσσούν - Οσέν
 Φαίδων Γεωργίτσης - Κανάρης
 Μάνος Κατράκης - παπάς
 Βαγγέλης Καζάν
 Βαγγέλης Κοντούλης
 Χρύσα Κοζύρη
 Κώστας Μεντής
 Γιώργος Οικονόμου
 Βύρων Πάλλης
 Μάκης Ρευματάς
 Λάκης Σκέλλας
 Νίκος Σκιαδάς
 Ανέστης Βλάχος

Παρατηρήσεις 
Η ταινία έκοψε 340.042 εισιτήρια  τη σεζόν 1964-1965 και κατατάχθηκε στην 10η θέση ανάμεσα σε 93 ταινίες της ίδιας σεζόν.  Απέσπασε τρία βραβεία στο Φεστιβάλ Κινηματογράφου Θεσσαλονίκης 1964: καλύτερης ταινίας, καλύτερης σκηνοθεσίας και καλύτερου σεναρίου. 

Εξωτερικά γυρίσματα της ταινίας πραγματοποιήθηκαν στην Κερατέα και την Κακή Θάλασσα. 

Ο Γρηγόρης Γρηγορίου θυμάται την αντίδραση του Ορέστη Λάσκου αφού είδε την ταινία και συνάντησε τον σκηνοθέτη της, «Μ' αγκάλιασε και με φίλησε και μου είπε πως η ταινία θα σκίσει, αλλά έχασα από χέρι διακόσιες χιλιάδες εισιτήρια. Κι όταν ρώτησα γιατί, μου απάντησε ότι στο φινάλε, όταν η μάνα έπεφτε χτυπημένη από τις σφαίρες, έπρεπε να ψιθυρίσει πεθαίνοντας: ‘’Παιδί μου’’! Δεν την έκανα αυτήν την παραχώρηση».

Παραπομπές

Εξωτερικές πηγές 
 Γρηγόρης Γρηγορίου, εκδ. Αιγόκερως, Αθήνα, 1996, σελ.118-121, 124-125.
Ο Διωγμός στην IMBd
Αφίσα της ταινίας

Ελληνικές ταινίες
Ταινίες του 1964
Ελληνόφωνες ταινίες
Ελληνικές δραματικές ταινίες
Ελληνικές πολεμικές ταινίες
Ταινίες σε σκηνοθεσία Γρηγόρη Γρηγορίου
Ταινίες σε σενάριο Πάνου Κοντέλη
Ταινίες με μουσική σύνθεση Γιάννη Μαρκόπουλου
Ταινίες γυρισμένες στην Ελλάδα
Ταινίες σε παραγωγή Τζέιμς Πάρις
Ελληνικές ασπρόμαυρες ταινίες
Αρπαγή της Περσεφόνης (ταινία)

Το Αρπαγή της Περσεφόνης είναι ελληνική κινηματογραφική ταινία που γυρίστηκε το 1956.

Πλοκή

Δυο χωριά, το Πανωχώρι και το Κατωχώρι ερίζουν για τα νερά που κυλούν από τις φτωχές πλαγιές όπου βρίσκεται το πρώτο στον κάμπο που είναι το δεύτερο και το καθιστά πιο εύφορο και πλούσιο. Ένας νεαρός γεωπόνος Πανωχωρίτης ηγείται του αγώνα των συγχωριανών του και απειλεί την εκτροπή των νερών και συγκρούεται με μια πλούσια κατωχωρίτισα που θέλει να φτιάξει ένα εργοστάσιο κοσνσερβοποίησης οπωροκηπευτικών. Ο ενωματάρχης της περιοχής προσπαθεί να τους συμφιλιώσει με το να ερωτευτεί ο νέος την Περσεφόνη, κόρη της πλούσιας Κατωχωρίτισσας. Η μάνα της δεν τον θέλει κι εκείνος την κλέβει. Τελικά την επιστρέφει και οι κάτοικοι των δύο χωριών συμφιλιώνονται.

Ηθοποιοί 
 Ορέστης Μακρής
 Αλέκα Κατσέλη
 Βασίλης Διαμαντόπουλος
 Λαυρέντης Διανέλλος
 Κώστας Καζάκος
 Γιάννης Κάσδαγλης
 Μαίρη Τσαπάλου
 Κλαίρη Δεληγιάννη
 Σαπφώ Νοταρά
 Αλέκος Τζανετάκος

Παρατηρήσεις
Ο Γρηγόρης Γρηγορίου παραδέχεται πως η ταινία δεν άρεσε στον κόσμο-έκανε 21.603 εισιτήρια. διότι μεταξύ άλλων, εμφανίζονταν στην ταινία μη αναγνωρίσιμοι ηθοποιοί, πλην του Ορέστη Μακρή, μα «…δεν τον θέλανε σε τέτοια ταινία.» Επίσης, η διαφήμιση που της έγινε ήταν ελάχιστη και «ο Ζερβός που είχε την εκμετάλλευση δεν την πίστεψε»

Παραπομπές

Πηγές
Γρηγόρης Γρηγορίου, εκδ. Αιγόκερως, Αθήνα, 1996, σελ.93,96-98

Εξωτερικοί σύνδεσμοι
Ταινιοθήκη της Ελλάδας 

Ελληνικές ταινίες
Ταινίες του 1956
Ταινίες παραγωγής Ανζερβός
Ελληνόφωνες ταινίες
Ταινίες σε σκηνοθεσία Γρηγόρη Γρηγορίου
Ταινίες σε σενάριο Ιάκωβου Καμπανέλλη
Ταινίες με μουσική σύνθεση Αργύρη Κουνάδη
Ελληνικές δραματικές κωμικές ταινίες
Ταινίες γυρισμένες στην Ελλάδα
Ελληνικές σατιρικές ταινίες
Ελληνικές ασπρόμαυρες ταινίες
Η μοίρα του αθώου

Η μοίρα του αθώου είναι μια ελληνική δραματική ταινία του 1965 σε παραγωγή Τζέιμς Πάρις, σενάριο του Πάνου Κοντέλη και σκηνοθεσία Γρηγόρη Γρηγορίου.

Πλοκή

Η ταινία αφηγείται τη σύγκρουση ανάμεσα στον Αντώνη Αμπάρα (Παντελής Ζερβός), έναν μεσήλικα μεγαλοτσιφλικά και τοκογλύφο και έναν νέο, τον Λευτέρη (Πέτρος Φυσσούν), που προσπαθεί να ενώσει τους συγχωριανούς του ελαιοπαραγωγούς στη Λέσβο, για να φτιάξουν ένα συνεταιρισμό και να γλιτώσουν από την καταπίεση. Ο αδελφός του νεαρού σκοτώνει από ζήλια τη Μαρούλα (Νίκη Τριανταφυλλίδη), τη νεαρή γυναίκα του τοκογλύφου και ο τελευταίος φορτώνει το έγκλημα στον ανυπότακτο αδελφό του, ο οποίος τελικά θανατώνεται.

Διανομή 

 Πέτρος Φυσσούν - Λευτέρης
 Νίκη Τριανταφυλλίδη - Μαρούλα Αμπάρα
 Παντελής Ζερβός - Αντώνης Αμπάρας
 Ελένη Ανουσάκη - Λεμονιά
 Γιάννης Αργύρης - Νικόλας

Παραγωγή 
Η ταινία κυκλοφόρησε στις κινηματογραφικές αίθουσες τη σεζόν 1965-1966 (με πρώτη προβολή την 1η Σεπτεμβρίου 1965 ) και, κόβοντας163.817 εισιτήρια, κατατάχθηκε στην 38η θέση ανάμεσα σε 101 ταινίες της ίδιας σεζόν.  Η μουσική του Γιάννη Μαρκόπουλου απέσπασε το βραβείο μουσικής στο 6ο Φεστιβάλ Θεσσαλονίκης το 1965.

Παραπομπές

Βιβλιογραφικές πηγές
Γρηγόρης Γρηγορίου, εκδ. Αιγόκερως, Αθήνα, 1996, σελ.129, 131-133

Εξωτερικοί σύνδεσμοι
Ταινιοθήκη της Ελλαδας

Ελληνικές ταινίες
Ταινίες του 1965
Ελληνόφωνες ταινίες
Ελληνικές δραματικές ταινίες
Πολιτικές ταινίες
Ταινίες σε σκηνοθεσία Γρηγόρη Γρηγορίου
Ταινίες σε σενάριο Πάνου Κοντέλη
Ταινίες με μουσική σύνθεση Γιάννη Μαρκόπουλου
Ταινίες γυρισμένες στην Ελλάδα
Ταινίες σε παραγωγή Τζέιμς Πάρις
Ελληνικές ασπρόμαυρες ταινίες
Τα 201 καναρίνια

Τα 201 καναρίνια είναι ελληνική κινηματογραφική ταινία σε σκηνοθεσία Γρηγόρη Γρηγορίου η οποία προβλήθηκε το 1964. Η παραγωγή έγινε από την Paris Film και η διανομή από την Καραγιάννης - Καρατζόπουλος. Στην ταινία πρωταγωνιστούν οι Χάρρυ Κλυνν, Έρρικα Μπρόγερ, Ματίνα Καρρά και Τέλης Ζώτος.

Πλοκή

Η Λίλα είναι σπουδάστρια μουσικής και ζει μαζί με τον θείο της. Ο ερωτικός της σύντροφος πηγαίνει να τη ζητήσει σε γάμο μα μαθαίνει πως είναι απένταρη επειδή ο θείος της της έφαγε την περιουσία. Εκείνος αναγκάζεται να φύγει για την Αγγλία προκειμένου να βρει λεφτά, και η κοπέλα προσλαμβάνεται ως πιανίστρια από μια ιδιόρρυθμη γεροντοκόρη που θέλει να της παίζουν πιάνο συνέχεια προκειμένου να κελαηδούν συνεχώς τα 201 καναρίνια της. Θα την πάρει υπό την προστασία της και θα την βοηθήσει να πάρει πίσω την περιουσία της από τον θείο της. Ο φίλος της κοπέλας θα την επισκεφθεί στο σπίτι που μένει με την εκκεντρική γεροντοκόρη και θα ανακαλύψει πως ο παλιός έρωτάς της δεν ήταν άλλος από τον πατέρα του νεαρού. Η γεροντοκόρη θα πεθάνει από την συγκινητική αυτή αποκάλυψη και θα την κληρονομήσει η κοπέλα.

Διανομή 

 Χάρρυ Κλυνν, Πέλος
 Έρρικα Μπρόγιερ, Λίλα
 Τέλης Ζώτος, Άρης
 Ελένη Χαλκούση, Αριστέα
 Ματίνα Καρρά, Καίτη
 Κώστας Δούκας, Κυριάκος Μαράκης
 Μαρία Φωκά, Βικτωρία
 Λάζος Τερζάς, δικηγόρος
 Γιώργος Οικονόμου, ντετέκτιβ
 Γιάννης Κοντούλης, δικηγόρος
 Αμαλία Λαχανά, Αμαλία
 Πάνος Καραβουσιάνος, πατέρας Αριστέας

Πληροφορίες
Η ταινία στην πρώτη της προβολή έκοψε 24.772 εισιτήρια και έλαβε την 75η θέση σε σύνολο 92 ταινιών.

Παραπομπές

Βιβλιογραφικές πηγές
Γρηγόρης Γρηγορίου, εκδ. Αιγόκερως, Αθήνα, 1996, σελ.116-118
Γιάννης Σολδάτος, Ιστορία του Ελληνικού Κινηματογράφου, τομ.Δ', εκδ. Αιγόκερως, 1991

Εξωτερικοί σύνδεσμοι
 Τα 201 Καναρίνια στην Ταινιοθήκη της Ελλάδας

Ελληνικές ταινίες
Ταινίες του 1964
Ελληνόφωνες ταινίες
Ελληνικές κωμικές ταινίες
Ταινίες σε σκηνοθεσία Γρηγόρη Γρηγορίου
Σενάρια του Νίκου Τσιφόρου
Ταινίες γυρισμένες στην Ελλάδα
Ελληνικές ασπρόμαυρες ταινίες
Ο Μιμίκος και η Μαίρη (ταινία)

Ο Μιμίκος και η Μαίρη είναι μια ελληνική δραματική ταινία του 1958 σε παραγωγή Γιάννη Καρατζόπουλου και σε σκηνοθεσία Γρηγόρη Γρηγορίου, ενώ το σενάριο είναι του Γιάννη Δαλιανίδη.  Το σενάριο βασίζεται στην αληθινή ιστορία του Μιμίκου και της Μαίρης.

Πλοκή

Στα 1893 στην Αθήνα, η νεαρή Γερμανίδα Μαίρη Βέμπερ (Αλίκη Βουγιουκλάκη) αναγκάζεται να αρραβωνιαστεί τον Πέτρο Παντόπουλο (Δημήτρης Καλλιβωκάς), έναν άνδρα που της επιβάλλει ο πατέρας της (Λυκούργος Καλλέργης), τον οποίο δεν γνωρίζει καν και δεν αγαπά ούτε κι αυτός είναι ερωτευμένος μαζί της. Στη δεξίωση των αρραβώνων της, γνωρίζει τον Μιχαήλ Μιμίκο (Ανδρέας Μπάρκουλης), έναν νεαρό ανθυπίατρο που είναι φίλος του αρραβωνιαστικού της, και ερωτεύονται. Παράλληλα, με τον Μιμίκο είναι ερωτευμένη η δις Μπράουν (Θεανώ Ιωαννίδου), κυρία επί των τιμών στα ανάκτορα, και τον πολιορκεί στενά.

Ο αρραβωνιαστικός της Μαίρης, πληγωμένος από την προδοσία του φίλου του, καλεί αρχικά σε μονομαχία τον νεαρό αξιωματικό, μα τελικά την ματαιώνει ο ίδιος ο αρραβωνιαστικός της που την αποδεσμεύει. Ο πατέρας της δεν θέλει τον ανθυπίατρο και έτσι εκείνοι, αν και τα οικονομικά τους δεν είναι καλά, αποφαζίσουν να κλεφτούν. Την ημέρα όμως της φυγής τους εκείνος καλείται εσπευσμένα στο Ναύπλιο για να αντιμετωπίσει μια επιδημία.

Κι ενώ ο Μιμίκος την ενημερώνει με γράμμα του για την έκτακτη φυγή του, το γράμμα δεν φτάνει ποτέ στο προορισμό του κι εκείνη αποφασίζει να αυτοκτονήσει νομίζοντας πως ο αγαπημένος της την έχει εκγαταλείψει. Για να το κάνει, ανεβαίνει στην Ακρόπολη, όπου είχαν βρεθεί πολλές φορές με τον Μιμίκο κατά τη διάρκεια της σχέσης τους. Μπαίνει στον Παρθενώνα, βγάζει το καπέλο της και πέφτει από τον Ιερό Βράχο. Ο Μιμίκος, ειδοποιημένος, σπεύδει στο νοσοκομείο που έχουν μεταφέρει την αγαπημένη του και ξεψυχά δίπλα της, λίγο μετά από εκείνη.

Διανομή 

 Αλίκη Βουγιουκλάκη - Μαίρη Βέμπερ
 Ανδρέας Μπάρκουλης - Μιχαήλ Μιμίκος
 Θεανώ Ιωαννίδου - δις Μπράουν
 Δημήτρης Καλλιβωκάς - Πέτρος Παντόπουλος
 Αλέκα Στρατηγού - Ρόζα
 Θανάσης Βέγγος - Χαρίλαος
 Στέλλα Στρατηγού - Τζίνα
 Γιάννης Δαλιανίδης - Ανδρέας
 Λυκούργος Καλλέργης - κύριος Βέμπερ
 Νικήτας Πλατής - Παναγιώτης
 Γιώργος Μοσχίδης - αξιωματικός
 Αλέκα Παΐζη - κυρία Βέμπερ
 Δημήτρης Κουκής - Τζον
 Ρούλα Χρυσοπούλου - Τερέζα
 Μαίρη Αντωνοπούλου - Κατερίνα

Παραγωγή
Τα γυρίσματα στην Ακρόπολη έγιναν με πολύ μεγάλη δυσκολία, διότι απαγορευόταν η λήψη με κάμερα. 

Η ταινία στην πρώτη της προβολή έκοψε 130.209 εισιτήρια και έλαβε τη 2η θέση σε σύνολο 51 ταινιών της περιόδου. Η πρεμιέρα της έγινε στις 24 Νοεμβρίου 1958.

Παραπομπές

Πηγές
Γρηγόρης Γρηγορίου, εκδ. Αιγόκερως, Αθήνα, 1996, σελ.98, 100
Γιάννης Σολδάτος, Ιστορία του Ελληνικού Κινηματογράφου, τομ.Δ', εκδ. Αιγόκερως, 1991

Εξωτερικοί σύνδεσμοι
 Ο Μιμίκος και η Μαίρη στο Veggos.gr

Ελληνικές ταινίες
Ταινίες του 1958
Ελληνόφωνες ταινίες
Ελληνικές δραματικές ταινίες
Ταινίες σε σκηνοθεσία Γρηγόρη Γρηγορίου
Ηθογραφικές ταινίες
Ταινίες σε σενάριο Γιάννη Δαλιανίδη
Ταινίες βασισμένες σε πραγματικά γεγονότα
Ταινίες με μουσική σύνθεση Τάκη Μωράκη
Ταινίες γυρισμένες στην Ελλάδα
Ελληνικές ασπρόμαυρες ταινίες
Ελληνικές αισθηματικές ταινίες
Θεραπειό Έβρου

Το Θεραπειό είναι μικρός οικισμός του νομού Έβρου, χτισμένο κοντά στο ποταμό Άρδα.

Γεωγραφικά Στοιχεία 
To Θεραπειό είναι ένα χωριό στο βόρειο τμήμα του Έβρου περιφερειακής μονάδας στην Ελλάδα. Βρίσκεται κοντά στα σύνορα με τη Βουλγαρία, στην αριστερή όχθη του ποταμού Άρδα, ανάμεσα στα χωριά Μηλιά προς τα δυτικά, και Κόμαρα στα ανατολικά. Ανήκει στη δημοτική μονάδα του Τριγώνου (πρώην κοινότητα Κυπρίνου).

Ιστορία 
Είναι ένα από τα παλιά χωριά των ντόπιων κατοίκων της περιοχής του βορείου Έβρου. Γνωστό ως Σαριγιάρ, συναντιέται για πρώτη φορά σε ένα βακουφικό έγγραφο του σουλτάνου Μουράτ Β', του Α' μισού του 15ου αιώνα, η ύπαρξή του όμως είναι πολύ πρωιμότερη.

Προέλευση Ονόματος 
Η ονομασία του χωριού προέρχεται από το γεγονός ότι πολύ παλιότερα, οι χριστιανοί έκαιγαν τα ξύλα, ξάπλωναν επάνω στην στάχτη και θεραπεύονταν.  Ακόμη , κοντά στο Θεραπειό, μέσα στο ποτάμι, υπήρχε μια πηγή που κάθε χρόνο το δεκαπενταύγουστο ανάβλυζε θερμό ιαματικό νερό.

Απογραφή

Παραπομπές 

Χωριά του νομού Έβρου
Δήμος Ορεστιάδας
Μιλτιάδης Περαιβός

Ο Μιλτιάδης Περαιβός ήταν Κρητικός αγωνιστής. Έδρασε κατά την Κρητική Επανάσταση της περιόδου 1866-69. Σκοτώθηκε πολεμώντας στη μάχη της επαρχίας Αγίου Βασιλείου σε θέση κοντά στα χωριά Κισσός και Δουμαεργιό, στις 9 Δεκεμβρίου 1868. Εκεί σκοτώθηκαν πολλοί εθελοντές και η μάχη εκείνη ήταν η δεύτερη (μετά το Ολοκαύτωμα του Αρκαδίου) πολύνεκρη συμφορά για την Κρητική Επανάσταση.

Πηγές 
Μεγάλη Ελληνική Εγκυκλοπαίδεια, τόμος ΙΘ΄, σελ. 930.

Κρητικοί οπλαρχηγοί
Μένων ο Θετταλός

Ο Μένων (; - 400 π.Χ.) ήταν μαθητής του Γοργία, μέλος του Σωκρατικού κύκλου και ένας από τους στρατηγούς του εκστρατευτικού σώματος του Κύρου του νεότερου εναντίον του αδελφού του Αρταξέρξη Β΄.  Αναφέρεται και στον ομώνυμο πλατωνικό διάλογο· ίσως η παρουσία του στην Αθήνα σχετίζεται με το επικείμενο στρατιωτικό εγχείρημα.

Βιογραφία
Η προσωπικότητά του μας είναι γνωστή από το έργο του Ξενοφώντα «Κύρου Ανάβασις». Συμμετείχε στη μάχη στα Κούναξα. Μετά τη μάχη αυτή ο ανταγωνισμός του με τον  Κλέαρχο οδηγησε άμεσα στη σύλληψη των αρχηγών των Ελλήνων με δόλιο τρόπο από τον Πέρση σατράπη Τισσαφέρνη και τον θάνατο του Κλεάρχου . Στάλθηκε αιχμάλωτος στην Περσική αυλή, όπου εκτελέστηκε ύστερα από κράτηση ενός έτους. Ο Ξενοφών περιγράφει τον Μένωνα ως φίλαρχο, φιλάργυρο, συκοφάντη και γενικά ως άνθρωπο φαύλο. Ο Πλάτων στο διαλογό του δεν του αποδίδει τέτοια ελαττώματα. Ο μόνος υπαινιγμός τον οποίον κάνει είναι ότι τον αποκαλεί «πατρικό φίλο» του βασιλιά των Περσών .
Ήτανε λάτρης των ομαδικών οργίων και συχνά οργάνωνε τέτοια πάρτι και προσκαλούσε όλο το χωριό.
Το ρεκόρ του είναι 23 ώρες ασταμάτητης ερωτοτροπίας.

Παραπομπές
 
Σοφιστές
Εσρώμ

Ο Εσρώμ ή Εσρών, είναι βιβλικό πρόσωπο που αναφέρεται στη Παλαιά Διαθήκη και στη Καινή Διαθήκη.

Σύμφωνα με τη Βίβλο γενέσεως Ιησού Χριστού ο Εσρώμ φέρεται ως γιος του Φαρές, πατέρας του Αράμ, ή Ιωράμ και πρόγονος του Βασιλέως του Ισραήλ Δαυίδ.

Η Ορθόδοξη Εκκλησία τον έχει αναγνωρίσει Άγιο, την μνήμη του οποίου εορτάζει την Κυριακή των Προπατόρων, πριν τα Χριστούγεννα

Πηγές 
 Ευαγγέλιο κατά Ματθαίον. Κεφ. 1:1-17

Πρόσωπα της Παλαιάς Διαθήκης
Άγιοι της Κυριακής των Προπατόρων
Χριστιανοί άγιοι από την Παλαιά Διαθήκη
Ευαγγέλιο κατά Ματθαίον
Αράμ

Ο Αράμ, ή Ραμ είναι βιβλικό πρόσωπο που αναφέρεται στη Παλαιά Διαθήκη και στη Καινή Διαθήκη.

Σύμφωνα με τη Βίβλο γενέσεως Ιησού Χριστού ο Αράμ φέρεται ως γιος του Εσρώμ, πατέρας του Αμιναδάβ και πρόγονος του Βασιλέως του Ισραήλ Δαυίδ.

Η Ορθόδοξη Εκκλησία τον έχει αναγνωρίσει Άγιο, την μνήμη του οποίου εορτάζει την Κυριακή των Προπατόρων, πριν τα Χριστούγεννα.

Το όνομα Αράμ απαντάται σήμερα σε Χριστιανούς Άραβες, σε Μουσουλμάνους, καθώς και σε Ισραηλίτες κυρίως ως θηλυκό όνομα Ραμ.

Πηγές 
 Ευαγγέλιο κατά Ματθαίον. Κεφ. 1:1-17

Πρόσωπα της Παλαιάς Διαθήκης
Άγιοι της Κυριακής των Προπατόρων
Χριστιανοί άγιοι από την Παλαιά Διαθήκη
Ευαγγέλιο κατά Ματθαίον
Αμιναδάβ

Ο Αμιναδάβ, ή Αμμιναδάβ, είναι βιβλικό πρόσωπο που αναφέρεται στη Παλαιά Διαθήκη και στη Καινή Διαθήκη και σύμφωνα με τη Βίβλο γενέσεως Ιησού Χριστού, φέρεται ως γιος του Αράμ, πατέρας του Ναασσών και πρόγονος του Βασιλέως του Ισραήλ Δαυίδ. Την κόρη του Ελισάβετ νυμφεύτηκε ο Ααρών, γενόμενος έτσι πεθερός του.

Δεν θα έπρεπε να συγχέεται με τον Αμιναδάβ, υιό του βασιλέα των Ισραηλιτών Σαούλ.

Η Ορθόδοξη Εκκλησία τον έχει αναγνωρίσει Άγιο, την μνήμη του οποίου εορτάζει την Κυριακή των Προπατόρων, πριν τα Χριστούγεννα

Πηγές 
 Ευαγγέλιο κατά Ματθαίον. Κεφ. 1:1-17

Πρόσωπα της Παλαιάς Διαθήκης
Άγιοι της Κυριακής των Προπατόρων
Χριστιανοί άγιοι από την Παλαιά Διαθήκη
Ευαγγέλιο κατά Ματθαίον